CELEX: 32021R2002
Language: sk
Date: 2021-11-15 00:00:00
Title: Nariadenie Rady (EÚ) 2021/2002 z 15. novembra 2021, ktorým sa mení nariadenie (EÚ) 2021/90, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori

17.11.2021   
               
               
                  SK
               
               
                  Úradný vestník Európskej únie
               
               
                  L 407/1
               
            
         NARIADENIE RADY (EÚ) 2021/2002
         z 15. novembra 2021,
         ktorým sa mení nariadenie (EÚ) 2021/90, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     V nariadení Rady (EÚ) 2021/90 (1) sa na rok 2021 stanovujú rybolovné možnosti pre populácie rýb a skupiny populácií rýb uplatniteľné v Stredozemnom mori a Čiernom mori. Uvedeným nariadením sa do práva Únie implementuje viacročný plán hospodárenia s kalkanom veľkým v Čiernom mori (geografická podoblasť 29) prijatý odporúčaním Všeobecnej rybárskej komisie pre Stredozemné more (GFCM) GFCM/41/2017/4, zmeneným odporúčaním GFCM/43/2019/3 vydaným GFCM.
                  
               
                     (2)
                  
                  
                     GFCM na svojom 44. výročnom zasadnutí v roku 2021 prijala rozhodnutie, v ktorom konštatovala, že v roku 2020 Európska únia nevyčerpala svoju kvótu pre kalkana veľkého, a vzhľadom na výnimočnú situáciu spôsobenú pandémiou ochorenia COVID-19 schválila prenos nevyčerpanej kvóty. Rozhodnutie GFCM by sa malo transponovať do práva Únie.
                  
               
                     (3)
                  
                  
                     Rozdelenie rybolovných možností v Čiernom mori stanovené v nariadení (EÚ) 2021/90 by sa preto malo zmeniť s cieľom zohľadniť úpravy kvót Únie, ktoré stanovila GFCM. Rozdelenie rybolovných možností vyplývajúcich z nedostatočného čerpania by sa malo vykonať na základe príslušných príspevkov jednotlivých členských štátov k nedostatočnému čerpaniu bez toho, aby sa zmenil prideľovací kľúč stanovený v nariadení (EÚ) 2021/90, na základe ktorého Únia prideľuje ročné celkové povolené výlovy (TAC).
                  
               
                     (4)
                  
                  
                     Nariadenie (EÚ) 2021/90 by sa preto malo zodpovedajúcim spôsobom zmeniť.
                  
               
                     (5)
                  
                  
                     Obmedzenia výlovu stanovené v nariadení (EÚ) 2021/90 sa uplatňujú od 1. januára 2021. Ustanovenia zavedené týmto nariadením týkajúce sa uvedených obmedzení výlovu by preto mali nadobudnúť účinnosť čo najskôr a mali by sa uplatňovať so spätnou účinnosťou od 1. januára 2021. Takýmto retroaktívnym uplatňovaním nie sú dotknuté zásady právnej istoty a ochrany oprávneného očakávania, keďže dotknuté rybolovné možnosti sa zvyšujú a ešte sa nevyčerpali. Z dôvodu naliehavosti by toto nariadenie malo nadobudnúť účinnosť ihneď po jeho uverejnení,
                  
               PRIJALA TOTO NARIADENIE:
         
            Článok 1
            Zmena nariadenia (EÚ) 2021/90
            Príloha VII k nariadeniu (EÚ) 2021/90 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. novembra 2021
            
               
                  Za Radu
               
               
                  predseda
               
               J. PODGORŠEK
            
         
         
            (1)  Nariadenie Rady (EÚ) 2021/90 z 28. januára 2021, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori (Ú. v. EÚ L 31, 29.1.2021, s. 1).
      
      
         
            PRÍLOHA
            V prílohe VII k nariadeniu (EÚ) 2021/90 tabuľka rybolovných možností pre kalkana veľkého vo vodách Únie v Čiernom mori sa nahrádzajú takto:
            
               
                           „Druh:
                        
                        
                           kalkan veľký
                        
                        
                           Zóna:
                        
                        
                           vody Únie v Čiernom mori – GSA 29
                        
                     
                           
                              Scophthalmus maximus
                           
                        
                        
                           (TUR/F3742C)
                        
                     
                           Bulharsko
                        
                        
                           87,825 
                        
                        
                            
                        
                        
                           Analytický TAC
                           Neuplatňuje sa článok 3 nariadenia (ES) č. 847/96.
                           Neuplatňuje sa článok 4 nariadenia (ES) č. 847/96.
                        
                     
                           Rumunsko
                        
                        
                           80,116 
                        
                        
                            
                        
                     
                           Únia
                        
                        
                           167,941 
                        
                        
                           
                               (*1)
                           
                        
                     
                           TAC
                        
                        
                           857 
                        
                     
            
               (*1)  V období od 15. apríla do 15. júna 2021 sú zakázané všetky rybolovné činnosti vrátane prekládky, ponechávania na palube, vyloďovania a prvého predaja. “